אולימפיאדת הנוער לוזאן (2020)

אולימפיאדת הנוער לוזאן (2020) היא אולימפיאדת הנוער השלישית במתכונת של משחקי החורף האולימפיים לנוער. האולימפיאדה היא אירוע ספורט רב-ענפי לנוער בגילאים 15–18 ברוח המשחקים האולימפיים. המשחקים התקיימו בין 9 בינואר 2020 עד 22 בינואר. באולימפיאדה עתידים להשתתף כ-1,880 ספורטאים מ-71 מדינות שיתחרו ב-7 ענפי ספורט שונים. לוזאן נבחרה כעיר המארחת לאחר שהועדפה על פניה של בראשוב ב-31 ביולי 2015 בכנס ה-128 של הוועד האולימפי הבינלאומי בקואלה לומפור. ארבע ערים הביעו עניין באירוח המשחקים, אך רק שתי ערים הגישו לבסוף את מועמדותן: בראשוב (רומניה) ולוזאן (שווייץ). ב-5 בדצמבר 2014 אישר הוועד האולימפי הבינלאומי את המועמדות של הערים. ב-31 ביולי 2016 בכנס ה-128 של הוועד האולימפי ברואלה לומפור נבחרה לוזאן כעיר המארחת לאחר שזכתה בהצבעה ב-71 קולות לעומת 10 קולות לבראשוב. ב-26 באוקטובר 2015, נשיא הוועד האולימפי הבינלאומי, תומאס באך, מינה את דנקה ברטקובה, קלעית סלובקית ומדליסטית אולימפית, כיו"ר ועדת התיאום לקראת משחקי החורף האולימפיים ה-3 - לוזאן 2020. ועדת התיאום מורכבת משישה חברים השייכים לוועד האולימפי הבינלאומי. יחד עם ועדת התיאום עובדת על הכנת המשחקים הוועדה המארגנת של אולימפיאדת הנוער לוזאן (LYOGOC). מנכ"ל הוועדה המארגנת הוא איאן לוגן. במשחקי החורף האולימפיים לנוער ב-2020 התקיימו 81 תחרויות ב-8 ענפי ספורט שונים המחולקים ל-16 מקצועות שונים בהשתתפות 1,872 ספורטאים בני 15 עד 18. מאפיין ייחודי של המשחקים הוא קיום תחרויות של קבוצות מעורבות המורכבות מספורטאים ממדינות שונות. ערך מורחב – מדליות באולימפיאדת הנוער לוזאן (2020) הוועדה המארגנת של משחקי אולימפיאדת הנוער בלוזאן (LYOGOC) לא מקיימת רישום של טבלת מדליות רשמית. באולימפיאדה הוענקו סך הכל 243 מדליות ב-81 תחרויות. המדליות של הקבוצות המעורבות שהורכבו מספורטאים ממדינות לאום שונות רשומות בטבלה כמדליות שהוענקו ל"נבחרת לאומים מעורבת" ואינה מדורגת בטבלה. מקרא   מדינה מארחת (שווייץ) 79 מדינות השתתפו באולימפיאדת הנוער לוזאן. 12 מדינות השתתפו לראשונה במשחקי החורף לנוער: אזרבייג'ן, אלבניה, אקוודור, האיטי, הונג קונג, טורקמניסטן, טרינידד וטובגו, סינגפור, פקיסטן, קוסובו, קטר ותאילנד. אוזבקיסטן והפיליפינים שלחו השנה משלחת למשחקים לאחר שלא השתתפו באולימפיאדת הנוער לילהאמר (2016). אולם, מונקו ונפאל לא השתתפו לראשונה במשחקי החורף לנוער. ערך מורחב – ישראל באולימפיאדת הנוער לוזאן (2020) המשלחת הישראלית מנתה שלושה ספורטאים שהתחרו בשלושה ענפים ספורט: החלקה אמנותית, סקי אלפיני, סקי בסגנון חופשי. נושא דגל ישראל בטקס הפתיחה היה המחליק האמנותי, ניקיטה קובלנקו. המשלחת הישראלית זכתה במדליות כסף וארד ראשונות. הגולשת האלפינית, נועה סולוש, זכתה במדליית כסף במסלול המשולב ובמדליית ארד במסלול הסופר G. מדיה וקבצים בנושא אולימפיאדת הנוער לוזאן בוויקישיתוף אתר האינטרנט הרשמי של אולימפיאדת הנוער לוזאן אולימפיאדת הנוער לוזאן, ברשת החברתית פייסבוק אולימפיאדת הנוער לוזאן, ברשת החברתית אקס (טוויטר) אולימפיאדת הנוער לוזאן, ברשת החברתית אינסטגרם אולימפיאדת הנוער לוזאן, ברשת החברתית טיקטוק אולימפיאדת הנוער לוזאן, סרטונים בערוץ היוטיוב אולימפיאדת הנוער לוזאן, באתר פליקר אולימפיאדת הנוער לוזאן (2020), באתר הוועד האולימפי הבינלאומי "Lausanne named winter Youth Olympic Games host for 2020", הוועד האולימפי הבינלאומי, ‏31 July 2015 "IOC announces Lausanne 2020 Youth Olympic Games Coordination Commission", הוועד האולימפי הבינלאומי, ‏26 October 2015 "2020 Winter Youth Olympics Overview". Olympedia. נבדק ב-29 בדצמבר 2022. {{cite web}}: (עזרה)תחזוקה - ציטוט: url-status (link) הוועד האולימפי בישראל, שלושה ספורטאים ישראלים צעירים יוצאים למשחקי החורף האולימפיים לנוער בלוזא, באתר הוועד האולימפי בישראל, ‏7 בינואר 2020 אורן אהרוני, מדליה שנייה: נועה סזולוס זכתה בכסף, באתר ynet, 11 בינואר 2020